विश्राम कक्ष में एक माह में दस से 15 बुकिंग, सीसीओ बोले: बंद करो
आपीएफ ने 24 हजार रुपए की अवैध विदेशी शराब के साथ 3 महिलाओं को किया गिरफ्तार
मध्य रेल मुम्बई के चीफ क्लेम ऑफिसर पीके राणाड़े ने सोमवार को रेलवे स्टेशन का निरीक्षण किया। सीसीओ जीटी एक्सप्रेस से दोपहर 3.45 बजे बैतूल पहुंचे। सीसीओ ट्रेन से उतरते ही ट्रेन के महिला कोच में पहुंचे और आरपीएफ जवान को उस कोच में बैठे पुरुष यात्रियों को कोच से उतारकर कार्रवाई के निर्देश दिए। आरपीएफ जवान 2 पुरुष यात्रियों को ट्रेन से उतारकर थाने ले गई। इसके बाद प्लेटफार्म नंबर दो के शौचालय का निरीक्षण किया। शौचालय में पानी के लिए फ्लैश लगाने के निर्देश दिए। ब्रिज का निरीक्षण के दौरान ब्रिज की टूटी सीढ़ियां देखकर नाराजगी जताई और सुधार के निर्देश दिए। पेयजल की व्यवस्था का जायजा लिया। प्लेटफार्म 1 के यात्री विश्रामालय पहुंचे और कमर्शियल सुपरवाइजर श्याम धुर्वे से बुकिंग की जानकारी ली। धुर्वे ने सीसीओ को बताया विश्रामालय में माह 10-15 ऑनलाइन बुकिंग हो रही है। इस पर सीसीओ ने विश्रामालय को बंद करने के निर्देश दिए। विश्रामालय में 3 बेड है। यात्रियों को 100 रुपए में विश्रामालय में 24 घंटे के रोकने की सुविधा मिलती है। विश्रामालय बंद होने से यात्रियों को परेशानी का सामना करना पड़ेगा।
नागपुर-भोपाल इंटरसिटी चलाने की मांग
स्टेशन के अधिकारी विश्राम गृह में सीसीओ ने रेल सलाहकार समिति के सदस्यों और पत्रकारों से चर्चा की। समिति सदस्यों ने सीसीओ से बैतूल में ट्रेनों के स्टॉपेज की मांग की। सदस्य इरशाद हिंदुस्तानी, दीपक कपूर ने सीसीओ को बताया बैतूल से भोपाल जाने के लिए सुबह से दोपहर तक एक भी ट्रेन नहीं है। वहीं एक दर्जन से अधिक ऐसी ट्रेनें है जिसका बैतूल और इटारसी के बीच एक से दो घंटे तक का अतिरिक्त समय है। इससे इन ट्रेनों का बैतूल में स्टॉपेज किया जा सकता है। वहीं नागपुर-भोपाल इंटरसिटी एक्सप्रेस चलाने से रेलवे की आय बढ़ेगी साथ ही जिले के यात्रियों को सुविधा होगी। सदस्यों ने छिंदवाड़ा-आमला पैसेंजर को बैतूल तक बढ़ाने, आमला-बैतूल एबी पैसेंजर इटारसी या घोड़ाडोंगरी तक बढ़ाने की मांग की। प्लेटफार्म पर कोच इंडिकेटर स्थापित करने, स्टेशन के बाहर प्री पेड बूथ स्थापित करने के लिए जगह देने की मांग की। इस पर सीसीओ ने सदस्यों की मांगों पर विचार करने का आश्वासन दिया।
शौचालय निरिक्षण के दाैरान सीसीओ को टूटा मिला नल।
केंटीन का पिछला काउंटर बंद करो
सीसीओ ने प्लेटफार्म नंबर एक पर स्थित केंटीन का पिछला काउंटर बंद करने के निर्देश दिए। केंटीन पर जनता खाना के पैकेट खुलवा कर देखे। केंटीन में भिनभिना रही मक्खियां को देखा संचालक से पूछा इतनी क्यों है। सफाई पर विशेष ध्यान दो। केंटीन में पिछला काउंटर देखा उसकी परमिशन की जानकारी ली। अधिकारियों ने परमिशन नहीं होने की जानकारी दी। इस पर सीसीओ ने कहा जब काउंटर बिना परमिशन से चल रहा है तो इसे बंद करो। इसके बाद एटीएम के पास लगे वॉटर कूलर पर मक्खियां भिनभिनाती दिखाई दी तो कर्मचारियों ने कूलर के पास नाली होने के कारण मक्खियां भिनभिनाने की बात कही।
hin_Deva hin_Deva hin_Deva hin_Deva hin_Deva hin_Deva mag_Deva hin_Deva